Document ID: 32009D0793

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 29ης Οκτωβρίου 2009
για το διορισμό του Γενικού Γραμματέα του Συμβουλίου της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφάλειας για την περίοδο από 1ης Νοεμβρίου 2009 έως 31ης Δεκεμβρίου 2009
(2009/793/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,
τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,
Εκτιμώντας τα εξής:
(1)
Η θητεία του κ. Javier SOLANA MADARIAGA, Γενικού Γραμματέα του Συμβουλίου της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφάλειας λήγει στις 31 Οκτωβρίου 2009. (1)
(2)
Η εν λόγω θητεία θα πρέπει να ανανεωθεί έως τις 31 Δεκεμβρίου 2009, ή έως την ημερομηνία έναρξης ισχύος της Συνθήκης της Λισσαβώνας, ανάλογα με ποια από τις δύο ημερομηνίες θα προηγηθεί,
(3)
Υπενθυμίζεται ότι στο άρθρο 6 του πρωτοκόλλου περί μεταβατικών διατάξεων, το οποίο με τη Συνθήκη της Λισσαβώνας θα επισυναφθεί στη Συνθήκη της Ευρωπαϊκής Ένωσης, στη Συνθήκη για τη λειτουργία της Ευρωπαϊκής Ένωσης και στη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας, προβλέπεται ότι η θητεία του Γενικού Γραμματέα του Συμβουλίου της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφάλειας, θα λήξει την ημερομηνία έναρξης ισχύος της Συνθήκης της Λισσαβώνας,
ΑΠΟΦΑΣΙΖΕΙ:
Άρθρο 1
Ο κ. Javier SOLANA MADARIAGA διορίζεται Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την κοινή εξωτερική πολιτική και πολιτική ασφάλειας για την περίοδο από 1ης Νοεμβρίου 2009 έως 31ης Δεκεμβρίου 2009 ή έως την ημερομηνία έναρξης ισχύος της Συνθήκης της Λισσαβώνας, ανάλογα με ποια από τις δύο ημερομηνίες θα προηγηθεί.
Άρθρο 2
Η παρούσα απόφαση κοινοποιείται στον κ. Javier SOLANA MADARIAGA τη επιμελεία του Προέδρου του Συμβουλίου.
Δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 29 Οκτωβρίου 2009.

Labels: 9
15